b'\n_START_ARTICLE_\nOstrostrelec\n_START_PARAGRAPH_\nOstrostrelec je pehotni vojak, ki je posebej izurjen v premikanju na boji\xc5\xa1\xc4\x8du in natan\xc4\x8dnem streljanju.\n_START_SECTION_\nPolicijski ostrostrelci\n_START_PARAGRAPH_\nPolicijski ostrostrelci se uporabljajo v zahtevnej\xc5\xa1ih nalogah policije (npr. situacije s talci ipd.). Praviloma delujejo s kraj\xc5\xa1ih razdalj, kot voja\xc5\xa1ki ostrostrelci (pod 100 metrov). V nasprotju z voja\xc5\xa1kimi ostrostrelci je glavni namen njihovega strela takoj\xc5\xa1nja smrt tar\xc4\x8de.\n_START_SECTION_\nOprema in oboro\xc5\xbeitev\n_START_PARAGRAPH_\nGlavno oro\xc5\xbeje ostrostrelca je ostrostrelska pu\xc5\xa1ka, poleg tega pa ima lahko \xc5\xa1e oro\xc5\xbeje kratkega dosega (npr. pi\xc5\xa1tolo) za spopad na manj\xc5\xa1ih razdaljah, kjer je pu\xc5\xa1ka preve\xc4\x8d okorna._NEWLINE_Poleg tega je pomemben del njegove opreme \xc5\xa1e posebna maskirna obleka, ki mu v kombinaciji s te\xc5\xbeko zaznavnim gibanjem omogo\xc4\x8da izredno dobro spojitev z okoljem (celo tako dobro, da nasprotnik lahko gleda nanj, vendar ga ne vidi). V tej obleki je ostrostrelec slab\xc5\xa1e mobilen, zato se ta vrsta maskiranja v situacijah, ki zahtevajo ve\xc4\x8djo dinamiko, ne uporablja.\n_START_SECTION_\nTaktika\n_START_PARAGRAPH_\nNa ve\xc4\x8djih razdaljah ostrostrelci po navadi merijo v prsni ko\xc5\xa1, kjer je ve\xc4\x8dina vitalnih organov, kar pa ne vodi nujno do smrti \xc5\xbertve. Na kraj\xc5\xa1ih razdaljah se uporablja strel v glavo, kar v ve\xc4\x8dini primerov povzro\xc4\x8di takoj\xc5\xa1njo smrt._NEWLINE_Za premikanje ostrostrelci uporabljajo po\xc4\x8dasno in tiho gibanje, ki vklju\xc4\x8duje elemente maskiranja. Da prepre\xc4\x8dijo razkritje ali protinapad, pogosto menjajo polo\xc5\xbeaj._NEWLINE_Tar\xc4\x8de ostrostrelcev so navadno pomembne osebnosti (politi\xc4\x8dni in voja\xc5\xa1ki voditelji), ali vojaki klju\xc4\x8dnega pomena v voja\xc5\xa1ki formaciji (kot npr. vodja enote ali vezist), vendar to ni pravilo - med vojno v BiH je kot \xc5\xbertev ostrostrelcev padlo mnogo navadnih civilistov in celo otrok._NEWLINE_S pu\xc5\xa1kami ve\xc4\x8djih kalibrov ter posebnim strelivom lahko ostrostrelci napadajo tudi lahka oklepna vozila, radarske sisteme, letala na tleh, itd.'